Alegzandra/wili-2018-roplus huggingface dataset:
Li estis la itala ĉefministro de la 18-a de majo 1996 ĝis la 9-a de oktobro 1998, posteulo de Lamberto Dini, kaj sekvata de Massimo D'Alema.

Tiu ĉi renesanca militista fortikaĵo estis konstruita en la jaro 1638 kun la celo protekti la urbo kontraŭ atakoj de la piratoj kaj korsaroj kiuj ofte okazis en tiu epoko.

La Psalterium, nome la libro de la psalmaro, zorge de Agostino Giustiniani, episkopo de la tiama diocezo de Nebbio (Korsiko), publikigita en Ĝenovo la 16-an de oktobro de 1516 ĉe la presejo de milana presisto.. La biblia teksto estis prezentata en ok paralelaj kolonoj en kiuj estis reproduktitaj, sinsekve, la origina hebrea teksto, ĝia laŭlitera versio latinigita de la Giustiniani mem, la versio de la Vulgato, la greka teksto de la Septuaginto, la araba teksto, la aramea teksto, la latina traduko de la samo kaj, fine, la komentaj “skolioj”. La ambicia projekto de Giustiniani ne etendiĝis al la tuta Biblio pro manko de financaj helpoj. «GIUSTINIANI, Agostino». En: Dizionario Biografico degli Italiani, Volume LVII, Roma: Istituto dell'Enciclopedia Italiana, 2002</ref>.

Dum ribelo de Lubomirski en 1665 konraŭ reĝo, Sobieski batalis pro reĝo. Johano Kazimiro Vasa faris lin la Granda Marŝalo de Krono kaj en sekva jaro la Hetmano de Krono. Tiel li fariĝis la ĉefo de la tuta pola-litva armeo.

En pariza kvartalo de Belleville, inspektoro Palouzi, determinita aresti ĉefgangsteron Massina, faras makiavelajn premojn sur eksan gangsteron, Dédé, kaj ties amikinon, Nicole, prostituitinon, por rekruti ilin kiel « denuncistojn ».

Onidire temas je la tiel moke prezentitaj kontraŭuloj pri la kritikistoj de Strauss el la 19-a jarcento kiel ekzemple la viena muziksciencisto Eduard Hanslick, kiu neimiteble aperas en la partituro kiel malbonaŭgura kvartona gvidmotivo de tenora kaj basa tujoj en kvintparaleloj. Nur la temo de la heroo mem povas silentigi la kontraŭulojn, kvankam nur mallongan momenton.

La montaro Visegrád naskiĝis same, kiel Börzsöny. Baldaŭe Danubo disigis la du montarojn. La montaro Visegrád ne havas riverojn sed multajn kavojn. La montaron kovras kverkoj, fagoj, karpenoj, kie vivas ekzemple gufoj, tatarfalkoj, korvoj, vespertoj. Ĉiuj montoj estas ŝatataj ekkursejoj, diversaj turistaj vojetoj havas reton. Montopinto Dobogókő vintre estas ankaŭ skiejo.

En civilizo industria, industrio utiligas gravan parton de la loĝantaro. Tio okazas tipe en la manufaktura sektoro. Sindikato estas organizo de laboristoj kiuj kungrupiĝis por realigi komunajn celojn en gravaj aferoj kiaj ekzemple salajroj, laborhoroj, kaj laborkondiĉoj. La sindikato, tra ĝia gvidado, negocas kun la dunganto nome de sindikatanoj (ordinaraj membroj) kaj negocas laborkontraktojn kun dungantoj. Tiu movado unua ekstaris inter industriaj laboristoj.

(17001) 1999 CT54 estas malbone konata asteroido de la asteroida zono, malkovrita la 10-an de februaro 1999 en la kadro de la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
Dida estas artistnomo de Nelson de Jesus SILVA, brazila futbalisto kiu naskiĝis la 10-an de julio 1973. La sportisto inter alie estis membro de la brazila nacia teamo de futbalo dum la matĉoj de la Futbala Mondpokalo 2006.

Gotika arĥitekturo estas eŭropa arĥitekturo de alta kaj malfrua mezepoko konstruita en gotika stilo. La gotiko estas epoko de arĥitekturo kaj arto de la mezepoko en Eŭropo. Ĝi estiĝis kiel karakteriza arĥitektura stilo proksimume 1140 en centra Francujo, pli precize en Francilio kaj de tie ĝi iom post iom disvastiĝis en plimulton de la ceteraj landoj de okcidenta kaj centra Eŭropo kaj daŭris norde de la Alpoj ĝis proksimume 1500–1550. La antaŭe regantan arĥitekturan kaj artan stilon ni nomas romaniko, la postsekvan renesanco. En la postgotiko la gotika arĥitekturo pluvivis ankaŭ ekster sia epoko ĝis en la barokepoko; la romantismo treege interesiĝis pri la stilo kaj kreis la novgotikon kiel variaĵo de la historiismo. La gotika stilo estas klare difinebla nur en la arĥitekturo, dum kiam tio ĉi ne samklare eblas sur la kampoj de plastiko kaj pentrarto.

Ankaŭ Blum apogis Esperanton. Lia ministro de la Edukado, Jean Zay, skribis en 1938 leĝcirkuleron kiu celis ebligi instruadon de Esperanto en la lernejoj.

La teritorio de la komunumo etendiĝas sur areo de 3,49 km², de kiuj 24,1% estas kovritaj de arbaro, 69.3% servas por agrikulturo kaj 5,4% por setlado.

János Kemény estis ido de malriĉigita baronfamilio. Li revenis Transilvanujon jam en sia infanaĝo. La mezlernejon li finis en Koloĵvaro. Li publikigis en la volumo de junaj transilvanujaj verkistoj (Tizenegyek antológiája, 1923). Post kiam heredis li subtenis la rumanujajn verkistojn kaj la literaturon. Kun Aladár Kuncz en sia kastelo en Marosvécs li organizis la Verkista laborkomunumo Helikon (1928). Ekde 1928 li estis la prezidanto de Kemény Zsigmond Társaság kaj ankaŭ tiu de Erdélyi Irodalmi Társaság. Ekde 1930 direktis la teatron en Koloĵvaro. Post la dua mondmilito la komunistaj aŭtoritatoj forprenis lian kastelon kaj bienojn, li subtenis sin kaj sian familion kiel korplaboristo, poste en Marosvásárhely estis bibliotekisto, kunlaboranto de revuo Új Élet.

En 1819, en Perigordo, Jacquou Ferral estas ok-jara knabo. Lia patro, Martissou, estas farmisto je duono de Grafo de Nansac, kiu ekspluatas sian servistaron, mem loĝante en Kastelo de l'Herm. Iun tagon, Nansac maljuste kondamnigas Martissou'n pro murdo de sia intendanto Laborie kaj deportigas la malfeliĉan farmiston al galeroj, kie li mortos iom poste. Jacquou restas kelkan tempon sola kun la patrino, kiu baldaŭ mortos. Kiel orfo, li estas akceptata de Paroĥestro Bonnal, kiu prizorgos lian edukadon. Fariĝinte plenaĝulo, Jacquou senripoze provos batali kontraŭ maljusto, kies viktimo estis lia familio kaj deziras venĝi sin. Cirkonstancoj kondukos lin fariĝi la ĉefa gvidanto de kamparana ribelo kontraŭ la cinika Grafo de Nansac.

Sema legomo aŭ semlegomo estas legomoplanto kiuj reproduktiĝas per semoj. La plej multajn legomplantojn la homo multobligas semante. Jen temas pri la legomgrupo kies semojn la homo manĝas.
Laŭ Francisko Azorín brisuro estas bone klarigita Distingilo uzata en blazonoj por la ne ĉefaj branĉoj de nobelfamilio. La patran blazonon rajtas uzi nur la unuenaskita filo, la aliaj devas surmeti ĉu borduron, ĉu lambelon, ĉu stelon, aŭ ŝanĝi aŭ formeti ian pecon, ĉar brisuras (rompas) ili la rektan linion. Li indikas etimologion el angla respektive germana bestan, bersten (rompi), certe pli malproksima ol la franca brisure.

La fonduso estas financata el ŝtata buĝeto de Rusio. Por la unuaj du jaroj ĝi ricevis 1 milon da milionoj da rubloj, por 2009 — 500 milionojn da rubloj poste.

Al-Balawi, Abu Muhammad 'Abdallah ibn Muhammad al-Madini (1939). Kurd 'Ali, Muhammad, ed. Sirat Ahmad ibn Tulun. Cairo: Maktabat al-Thaqafah al-Diniyyah.

La praktiko de arkitekto, kie arkitekturo aludas al propono aŭ plenumo de profesiaj servoj en konekto kun la desegno kaj kun la konstruo de konstruaĵoj, aŭ la konstruo de medioj.

La komunumo Valeyres-sous-Ursins limas en nordo al Pomy, en sudoriento al Ursins, en sudokcidento al Essertines-sur-Yverdon, en nordo al Gressy, kaj en nordokcidento al Yverdon-les-Bains.

En la 14-a jarcento preĝejo funkciis tie. La unua mencio devenis el 1440 en formo Barócz. La turkoj faris senhoma la vilaĝon. En 1703 armeo de Francisko Rákóczi la 2-a venkis la serbojn. Baldaŭe vico da farmoj formiĝis. La kampoj apartenis depost 1828 al Tatárszentgyörgy. La komunumo memstariĝis en 1950. Poste 5 kolĥozoj formiĝis.

18235 Lynden-Bell estas malbone konata asteroido de la asteroida zono malkovrita la 29-an de septembro 1973 de la usona astronomo Tom Gehrels de la Observatorio de la Monto Palomar (Kalifornio, Usono) kaj de la nederlandaj geastronomoj kaj geedzoj Ingrid van Houten-Groeneveld kaj Cornelis Johannes van Houten, de la Observatorio de Leiden (Nederlando) en la kadro de la "Dua Enketo pri Trojanoj" (angle : Second Trojan Survey).

Johann Reinhold FORSTER (n. la 22-an de oktobro 1729 en Tczew (Pollando) – m. la 9-an de decembro 1798) estis germana naturalisto, parte skotdevena, kiu altvalore kontribuis al la naskiĝo de ornitologio en Eŭropo kaj Nordameriko. Li restas plej konata kiel la naturalisto, kiu partoprenis la duan pacifikan vojaĝon de James Cook, dum kiu li estis akompanita de sia filo Georg Forster. La fieraj nunaj loĝantoj de pola urbo Tczew fondis la memortabulon ĉe la domo apud la Haller-placo kie li naskigĥis. Ni aldonu, ke Johann Reinhold Forster naskiĝis en Tczew kaj la urbo troviĝis en Pollando, sed dum la unua dispartigo de Pollando en la jaro 1772 estis aneksita al Prusio, post la Unua Mondmilito en la 1918 jaro kiam renaskiĝas Pollando post la dispartigoj la urbo Tczew revenas al Pollando.

Bieron produktitan en Germanujo ĝis nuntempe oni rajtas vendi en Germanujo nur tiam kiel biero, se ĝi estas produktita laŭ la leĝo de pureco.

La prakristana arkitekturo aŭ paleokristana arkitekturo respondas al longa periodo daŭranta inter la 3-a kaj la 6-a aŭ 10-a jarcentoj depende de la fontoj kaj konsideroj. Ĝi naskiĝis ĉefe kiel neceso por la konstruado de strukturoj propraj por la kristanaj religio kaj praktikoj.
Kiam Mikelanĝelo estis knabo, Pietro Torrigiano batis lian nazon per pugno tiel forte, ke ĝi rompiĝis kaj Mikelanĝelo portis ties rezulton dum la tuta vivo.

En 1635 li eniris la konsilantarmuzika kompanio de Erfurt, kiun direktis Johann, kaj estis ekde 1635 ĝis 1641 konsilantara muzikisto en Erfurt.

La triptiko estas pentrita en oleopentraĵo kaj konsistas el larĝkorpa mezpanelo laŭflankita de du rektangulaj flugiloj kiuj povas fermiĝi en la centro kiel obturatoroj. Tiuj eksteraj flugiloj, elmontras pentraĵon pri la tero dum la Kreado. La tri scenoj de la interna triptiko estas verŝajne (sed ne nepre) intencaj esti legita kronologie de maldekstre dekstren. La maldekstra panelo prezentas Dion prezentantan al Adamo kaj Eva, dum la centra panelo estas larĝa panoramo de sekse gefianĉiĝintaj nudaj figuroj, mirindaj bestoj, superdimensia frukto kaj hibrido-ŝtono formacioj. La dekstra panelo portretas la turmentojn de kondamno.

Lia esploradoj temis principe pri la evoluo de malgrandaj kaj mezaj entreprenoj, kaj pri la politiko kontraŭ la monopoloj. En dua momento li interesiĝis ankaŭ pri la interrilato inter ŝtato kaj merkato kaj pri dinamiko de diversaj kapitalismaj modeloj.

Bourg-Saint-Pierre (malnova germanlingva nomo St. Petersburg) estas komunumo en la distrikto Entremont en Kantono Valezo, Svislando. Ĝi havis 219 loĝantojn je la 31-a de decembro 2011.

Esprimisma arkitekturo estas preskaŭ nure germana aperaĵo, kiu produktis en la jaroj post la Unua Mondmilito ĝis la fino de la 1920-aj jaroj plej diversajn konstruaĵojn.

La temo de la heroo, kiun unuafoj ludas unusone la kornoj kaj la violonĉelo, memorigas per sia rapide supriĝa melodilinio al la enirtemo de la tria simfonio de Ludwig van Beethoven (Eroica): La E♭-maĵora trisono trapasas preskaŭ kvar oktojn kaj estas paralele ekprenata de la kornoj dum la tuta temo. Kontrasta, poezia temo aperas unuafoje en B-maĵoro en la altaj arĉ- kaj blovinstrumentoj, sekvote de dua heroa motivo, kiun enkadrigas poŝtupe malsupriĝa kvarto. Trumpetosignaloj anoncas la ekmarŝon de la heroo al siaj aventuroj per dominant-septakordo, sekvate de neatendita, drama ĝeneralpaŭzo, la ununura vasta silenta fazo de la tuta verko.

Dum la unua Pola-Otomana Milito (1673-1676), la 11-an de novembro 1673 Sobieski gvidis la grandan venkon apud Chocim. De tridek-mila turka armeo elsaviĝis nur kvar miloj da homoj. La venko estis tiel granda, ke tuj ĝi famigis Johanon en multaj landoj. La informo estis tiel grava kiel tiu pri la morto de Michał Wiśniowiecki, reĝo de Pollando. Fama Johano estis elektita de nobelaro la 19-an de majo kiel reĝo de la Respubliko de Ambaŭ Nacioj kaj poste li estis kronigita en Krakovo.

Lia leteroj VI permesas al Voltaire ataki la presbiterianojn, laŭ li netoleremaj (« iu presbiteriano de Skotio (...) donas la nomon de la prostituino de Babilono al ĉiuj eklezioj kie iuj klerikoj estas sufiĉe feliĉa por havi kvindek mil pundojn de rento »), sed ankaŭ tro striktaj (« estas malpermesita je tiu tago labori kaj distriĝi, tio kiu estas la duoblo de la severeco de la katolikaj eklezioj ; ne opero, ne komedioj, ne koncertoj en Londono dimanĉe ; la kartoj tie estas nepre malpermesataj »).
La Antikvromia arkitekturo adoptis multajn diferencajn aspektojn disde la Antikv-greka arkitekturo, kreante novan arkitekturan stilon. La romianoj multe ŝuldis al siaj etruskaj najbaroj kaj prauloj kiuj havigis al ili riĉon de esenca kono por futuraj arkitekturaj solvoj, kiaj por hidraŭliko en la konstruo de arkoj. La romianoj absorbis la influon de la Greka Arkitekturo kaj rekte (ekz. Magna Graecia) kaj nerekte (ekz. etruska arkitekturo estis mem influita de la grekoj), influon kiu estas evidenta laŭ multaj vojoj; ekzemple, en la enkonduko kaj uzado de triclinium en romiaj vilaoj kiel manĝoloko. La romianoj estis konataj ankaŭ pro sia uzado de grekaj metiistoj kaj inĝenieroj por konstrui romiajn konstruaĵojn. La romia arkitekturo floris tra la Imperio dum la epoko de la Pax Romana.

Ĝi estas senodora, nigra solidaĵo, kun molara maso de 240,01 g•mol−1, denso de 6,20 g•cm−3, fandopunkto de 1041 °C, bolpunkto de 1121 °C. Ĝi estas nesolvebla en akvo, ĝia pulvoro estas venena.

Renáta Udvary post baletstudoj estis dancistino en la Rumana Operejo de Kluĵo, poste inter 1956–1958 ŝi estis anino de la ensemblo de la rumana militaro. En urbo Dej ŝi aperis en hungarlingvaj amatoraj spektakloj. En 1971 ŝi loksidiĝis en Izraelo, kie ĝis 1980 ŝi ludis en hungarlingvaj teatraĵoj.

Secesi-stilo estas unu el pluraj nomoj por eŭropa art-historia epoko ĉirkaŭ la ŝanĝo de la 19-a al la 20-a jarcento. Tiu stilo viglis en Eŭropo inter 1895 – en Barcelono eĉ ekde 1883 – kaj 1914, precipe en grafikaj kaj konstruaj artoj, sed ankaŭ en muziko kaj beletro. Ĝi estas iom miskonata stilo, parte pro malsamaj nomoj laŭ la landoj (modernismo en Katalunio kaj tuta Hispanio, liberty en Italio, Jugendstil en Germanio, Art Nouveau aŭ "Modern Style" (jes, anglavorte) en Francio, Secesio en Aŭstrio kaj aliaj, ktp.), parte pro malklara dislimo al samepokaj skoloj (angla antaŭrafaelismo, francaj nabiaj pentristoj, simbolismaj beletristoj, ktp.). La esprimo "secesio" venas de la arta skolo Viena Secesio (germane: Wiener Sezession), kiu en 1897 disiĝis de la Viena Artista Domo (germane: Wiener Künstlerhaus). Ankaŭ la ekspoziciejo de tiu grupo estas nomata La Secesio. La germana esprimo Jugendstil deriviĝas de la ilustrita revuo Die Jugend (la junularo), fondita en 1896. La franca esprimo Art Nouveau, uzata en pluraj lingvoj, devenas de la nomo de tiama pariza vendejo de Siegfried (Samuel) Bing, malfermita en 1895. La kataluna kaj hispana Modernismo estas malsamsignifa kun la sama vorto en multaj aliaj lingvoj.

La nur du mesoj de Landi estas en simpla stilo de la 16-a jarcento, kiun antaŭenigis kaj kelkfoje postulis la kontraŭreformacio. Tamen li uzis la Venecian konĉertatostilon por kelkaj el siaj motetoj samkiel por sia magnificato kaj vespropsalmaj muzikigoj, verŝajne resulte de siaj jaroj pasigitaj en norda italio.

En Vápno estas baza lernejo jam de la jaro 1738, kiam estis konsekrita la unua ligna lernejo, la dua ligna estis konstruita 40 jarojn poste kaj la nuntempa lernejo estas el la jaro 1882. Tiam ĝi havis kvin klasejojn kaj lernis en ĝi 448 lernantoj. Nuntempe en du klasoj lernas kvin sinsekvaj instrujaroj kaj el tio 30 infanoj estas el proksimaj vilaĝoj.
La formo Mario aperas en la Fundamenta Ekzercaro, kie estas ankaŭ la mallongaj formoj Manjo kaj Marinjo. La formo Maria aperas en la Londona Biblio. Ambaŭ estas en PIV2002.

Lia filo Konrad Scheringer estis inter 1994 kaj 2002 deputito de La Maldekstro en la Landa Parlamento de Turingio, la filo Johannes Scheringer inter 1990 kaj 2001 deputito por la sama partio en Meklenburgo-Antaŭpomerio.

Fagonukso estas la frukto de eŭropa fago. Ĝi estas varianto de la akeno. La fruktoj estas trieĝaj kaj situas duope en kvarloba kupulo (cupula). Ili estas manĝeblaj sed ne en granda kvanto pro la enhavo de tanino.

En Renesanco Eŭropo, el ĉirkaŭ 1400 antaŭen, estis revivado de klasika lernado akompane de la disvolvigo de la Renesanca Humanismo kiu metis pli grandan emfazon al la rolo de individuo en socio ol estis dum la mezepoka periodo. La konstruaĵoj estais menditaj al specifaj arkitektoj – Brunelleschi, Alberti, Michelangelo, Palladio – kaj la kulto de individueco startis. Ne estis ankoraŭ divida linio inter artisto, arkitekto kaj inĝeniero, aŭ ajna el la rilataj metioj, kaj la nomigo estis ofte de loka prefero.

Krapoj (angle Craps) estas ĵetkuba monludo en kiu ludantoj faras vetojn pri la rezulto de ĵeto, aŭ serio de ĵetoj, de du ĵetkuboj. Ludantoj povas veti monon kontraŭ unuj la aliaj (strataj krapoj) aŭ banko (kazinaj krapoj).

La kantabra lingvo ankaŭ ricevas la historian nomon montañés. Multaj asocioj kaj firmaoj en Kantabrio uzas la adjektivon montañés en siaj nomoj, kiel la ĉefa regiona ĵurnalo El Diario Montañés. Krome, la regiona himno de Kantabrio estas Himno a la Montaña.

La plej konata estas transporta telematiko, sub kiu falas navigaciaj sistemoj, sistemoj de gvidado de transporto, sistemoj de donado de aktualaj informoj al uzantoj de publika transporto kaj transportistoj, partoprenataj de trafiko ktp. Por konstato de la situo de aparato aŭ veturilo estas uzataj ekzemple teknologioj de GPS.

Muksuno estas konsiderata valora fiŝo, delikataĵo. Aparte alte oni taksas malforte peklitan muksunon, por kio oni superŝutas freŝan fiŝon per salo kaj lasas ĝin sub premo dum 8-10 horoj. Krome ĝi estas ofte uzata por preparado de fiŝrabotaĵo.

Necesas rimarki, ke ofte arkitekturo estas uzata en plivasta senco, ol nure konstruada. Ekzemple en informa teknologio ekzistas komputila arkitekturo, procesora arkitekturo, arkitekturo de programado k.a.

La ĝardeno de la delicoj (nederlande "De tuin der lusten", hispane "El jardín de las delicias") estas triptiko pentrita de la frua nederlanda majstro Hieronymus Bosch (ĉ. 1450-1516), nuntempe en la Prado-Muzeo, Madrido ekde 1939. La majstraĵo rivelas la artiston ĉe la alteco de liaj kapabloj. En neniu alia pentraĵo li atingas tian kompleksecon de signifo aŭ tian vivecan figuraĵon. Ĝi prezentas plurajn bibliajn scenojn je granda skalo kaj kiel "vera triptiko", kiel difinita de Hans Belting, estis eble intencita por ilustri la historion de la homaro laŭ mezepoka kristana doktrino.

La gepatroj de Chris Pine, Robert Pine kaj Gwynne Gilford, estas aktoroj. Chris Pine studis ĉe la universitato de Kalifornio en Berkeley. Li aktore debutis dum la jaro 2003 en parto de la televida serio Emergency Room.
Pluaj planoj inkluzivas plilongigon de la unua linio orienten al "Traktorozavodskaja" (Тракторозаводская) (unu stacio), kaj okcidenten (3 stacioj).

En 1834 li iĝis repetisto ĉe la teologia konvikto kaj en 1840 orda profesoro ĉe la teologia fakultato en Tübingen. En 1869 li nomumitis episkopo de Rottenburg. Inter 1842–43 Hefele estis ankaŭ membro de la virtemberga parlamento.

En la landoj de la Tria Mondo, kaj en kelkaj disvolviĝontaj landoj, la kapitalo devenas el eksterlanda investado, kiu muntas la necesajn infrastrukturojn por elpreni la riĉon kaj la plusvalorojn kiujn generas la laborforto; sen liberigi el la agrikulturaj taskoj la necesan laborforton, sed nur la nepran. Dekomence oni turnis sin al sklaveco por certigi la laborforton. Sed la ŝanĝo de la ekonomia strukturo, kaj la detruo de la tradicia socio, certigis la disponeblon de sufiĉaj kapitaloj.

La malgranda lago Amselsee [Amzəlze] situas en Amselgrund, profunda valo en Elba Grejsmontaro proksime al la urbeto Rathen. La lago estas ĉirkaŭ 550 metrojn longa artefarita akvaĵo. Ĝi ekestis en la jaro 1934, kiam la komunumo Rathen retenis la akvon de la rojo Grünbach per konstruo de 6 metrojn alta akvobaraĵo. Bizara kuliso el rokoj ĉirkaŭas la lagon. Eblas veturi sur ĝi per luitaj remboatoj. Ekde 1969 ekzistas vojo por ĉirkaŭiri la lagon. Amselsee estas uzata ankaŭ por bredi fiŝojn kaj kiel protekto kontraŭ inundoj.

Stolipina vagono (ruse Столыпинский вагон) estis tipo de fervoja veturilo en la Rusa Imperio, Sovetunio kaj Komunumo de Sendependaj Ŝtatoj. La nomo "Stolipina vagono" devenas de Pjotr Stolipin, iama ĉefministro de caro Nikolao la 2-a.

Aŭstrala livistono, Aŭstrala brasikarbo aŭ laŭ la scienca nomo Livistona australis, estas planto de la familio de Arekacoj. Ĝi estas alta, svelta palmo kiu kreskas ĝis ĉirkaŭ 25 m alta kaj kun 0.35 m de diametro. Ĝi havas kronon el malhelaj, brilverdaj folioj ĉe petioloj 2 m longaj. Ĝi havas foliojn falditaj kiel ventumilo; ties brasiko estas malgranda sed dolĉa. Somere ĝi portas florspikojn de kremoblankaj floroj.

Godon vidas ĉie-eston de mono malantaŭ sociaj rilatoj en tio, ke li sentas, ke virinoj trovus lin pli alloga, se li estus finance pli bonfarta. En la komenco de la romano, li sentas ke lia sola amikino, Rosemary, (kiu laboras por la sama firmao), iel malkontentas kun li pro lia ekonomia statuso.

Filip Ravelston, eldonanto de revuo MalKristo (en:AntiChrist), Marksisto, kaj amiko de Gordon, principe konsentas kun Gordon, sed finance estas konsiderinde pli bonfarta ol li kaj de tio ŝajnas havi malmultan simpaton kun la praktikaj mizeraĵoj de la vivo de Gordon. Ravelston jam ĉiam klopodas eldoni multon el la verkoj de Gordon. Trae tra la romano, Gordon pripensas pri sia "magnum opus" (granda verko), Londonaj Plezuroj, ŝanceliĝante tien-reen inter admiro al si kaj sia verkado, kaj sinabomeno. Gordon ankaŭ laboras super poemo kiu distilas liajn ideojn pri mono, en kiu li personigas la ideon pri "Mono-Dio", kiel reprezento de la ĉasado por mono kaj materialan sukceson.
Post la Bolŝevika revolucio, la Ĉeka trovis tiujn vagonojn taŭgaj por la transporto de granda nombro da enkarceritaj kondamnitoj kaj ekzilitoj: la pasaĝera parto estis uzita por prizon-gardistoj kaj la brutara parto por prizonuloj.

Romuald Spasowski (naskiĝis la 20-an de aŭgusto 1921, mortis la 9-an de aŭgusto 1995 en Oakton (Virginio), Usono) – pola diplomato, plurfoja ambasadoro de Pola Popola Respubliko. Filo de marksista filozofo.

Lirika tenoro estas speco de tenoro. Li havas pli molan, malpli brilan voĉon ol herotenoro, anstataŭe li estas pli modulkapabla kaj estas pli proksime al la artkanto, ĉar liaj roloj estas malpli dramaj.

La kantono de Cerisiers (france canton de Cerisiers) estas franca kantono lokita en la departemento Yonne kaj en la regiono Burgonjo. Ĝi estas unu el la 10 kantonoj de la arondismento de Sens. Ĝia ĉefurbo estas Cerisiers.

Sajne gestante siajn bonajn celojn (en:good faith), Rosemary revenas al li, al lia nova, eĉ pli malfreŝa apartamento, kaj ili amoras, sed la afero finiĝas malvarme.

Kapucena kirko Elizabeto de Hungario estas romkatolika historia monumento (ekde 1997) en Hungario, en la ĉefurbo Budapeŝto, en Vár (distrikto), en kvartalo Víziváros.

Krom orgenisto Heinrich Bach ankaŭ estis komponisto. De li tamen konserviĝis nur malmultaj komponaĵoj. Krom kelkaj ĥoraloj por orgeno la ununura verko, kiu restis de Heinrich Bach, konserviĝis la kantato Ich danke dir, Gott, kies teksto baziĝas sur psalmo 139 verso 14. La kantato krome distingiĝas per ensemblo tipa por la 17-a jarcento: kvinvoĉa arĉinstrumenta ĥoro (kun du vjoloj) kaj kvin kantistoj (du sopranoj).

Robert „Bob“ Shad (naskiĝis la 12-an de februaro 1920 en Novjorko kiel Abraham Shadrinky; mortis la 13-an de marto 1985 en Los-Anĝeleso) estis usona muzikproduktisto kaj posedanto de diskeldonejo sur la kampoj de ĵazo, bluso kaj popularmuziko. Li produktis la unuan albumon de la bando Big Brother and the Holding Company kun Janis Joplin. Al liaj sukcesaj entreprenoj apartenas la eldonejoj Time Records, Brent Records kaj Mainstream Records.

En 1618 li translokiĝis al norda Italio kaj publikigis libron de kvinvoĉoaj madrigaloj en Venecio; ŝajne li akiris la postenon maestro di cappella en Padovo. Krome li skribis sian unuan operon en Padovo, La morte d'Orfeo. Plej verŝajne ĝi estis prezentata dum geedziĝfesto. Liaj spertoj en Padovo kaj Venecio estis esencaj por la evoluo de lia stilo, ekde kiam li kontaktis kun la verkado de la progresema Venecia Skolo, de kies muziko oni detenis sin en la konservema Romo.

Internacia estas ankaŭ la reprezento de la ĵurio - la ĉeĥan flankon reprezentas Ondřej Hejma kaj Marta Jandová, la slovakan Dara Rolins kaj Pavol Habera.

Dum la 12-a jarcento en la loko de la nuna urbo estis kolonio de italaj komercistoj el la urboŝtato Ĝenovo. Ĝis la jaro 1538 Tighina apartenis al la Princlando Moldavio, poste estis parto de la Otomana Imperio. Jam komence de la 16-a jarcento la moldavia princo Ştefan cel Mare tie konstruigis fortikaĵon, kies restoj ankoraŭ nuntempe videblas.

En la jaro 2000 (laŭ INEGI) en la komunumo vivis 27 indiĝenoj. El tiuj 19 aĝis pli ol 5 jaroj kaj estis dulingvaj (hispana kaj indiĝena lingvoj).
La urbo estas konstruita en la 19-a jarcento dum la industriigado de Bosnio kaj Hercegovino. La ĉefaj industrioj estas lignaj produktoj kaj ĥemiaj produktoj. Ankoraŭ antaŭ la dua duono de la 20a jarcento la urbo estis inter la plej grandaj industriaj centroj de Bosnio kaj Hercegovino. Hodiaŭ, ties industrio ĉefe bazigĝas je produktado de ligno, lato, vestaĵo, telekomunikado kaj elektro-industrio.

Estas rizkampoj ankaŭ en multaj zonoj de tropika klimato (Afriko aŭ Ameriko) kaj, kun etendo pli limigita, en zonoj pli moderklimataj asocie al irigacio, kiaj en Italio aŭ Hispanio, kie estas rizkampaj zonoj en la valo de la riveroj Gvadiano, Gvadalkiviro, la Albufero de Valencio kaj la Ebra Delto, ĉiuj el ili humidejoj ekologie tre suferantaj pro uzado de agrikultura maŝinaro kaj fitosanitaraj produktoj, kio kondukis al klopodoj por protektado kaj al ŝtata helpo al la ekologia agrikulturo.

Makao konfitas multajn historiajn ecojn en urbaj ejoj. La Historian Centron de Makao, kiu inkluzivas dudek kvin historiajn lokojn, oficiale listis UNESKO kiel Monda heredaĵo la dek kvaran de Julio 2005 dum la dudek naŭa sesio de la Monda Heredaĵa Komitato, okazante en Durbano, Sud-Afriko.

En Germanujo, kie ĝi nomiĝis Neues Bauen (nova konstruado), ĝi krome koncernis la urban desegnadon en la tempo antaŭ la Unua Mondmilito ĝis en la tempo de la Vajmara Respubliko (1918 ĝis 1933). Ĝi estas en rilato kun la samtempe evolua movado De Stijl (la stilo) en Nederlando kaj kun la postuloj de Bauhaus. Liga konekto ankaŭ ekzistas kun la arĥitektura stilo nova objektivismo. La nomon Neues Bauen stampis arĥitekto Erwin Anton Gutkind per la titolo de sia faklibro aperinta en 1919 Neues Bauen. Grundlagen zur praktischen Siedlungstätigkeit (Nova konstrado. Fundamentoj por praktika koloniokonstruo).

La origino de la veturilkolekto revenas ĝis la jaro 1967. La muzeo eksponas diversajn vaporlokomotivojn ka aliajn interesajn fervojveturilojn el diversaj epokoj. La totala nombro de eksponaĵoj superas 200. Stelaĵoj de la ekspozicio estas la pezaj lokomotivoj.

Ĝi nomiĝis Merkredo de la cindroj ĉar laŭ la liturgia tradicio por tiu tago, la sacerdoto metas cindrojn sur la kapon de la kredantoj, kaj diras al ili: "Konvertiĝu kaj kredu al la evangelio" aŭ "Memoru ke vi estas cindro, kaj cindro vi redevenos". Tiamaniere la sezono de Karesmo komencas kun rememoriĝo de nia morto--bonega kialo por la fasto kaj preĝado de Karesmo, kiuj estas por la kredantoj preparoj por la morto, ĉar ili celas remeti la kredanton en la bonan vojon kun Dio.

Por pli bone kompreni la diversajn liturgiajn katolikajn jarojn necesas referenci al la relativaj rita familioj. En la Katolika Eklezio du estas la grandaj ritaj familioj: la latina aŭ okcidenta, kaj la orientaj. Tiu latina estiĝis en unika proprajura eklezio kiuj kuntrenas ene de si pli ol unu rito kaj, do, pli ol unu liturgiaj jaroj.

(19479) 1998 HG97 estas malbone konata asteroido de la asteroida zono malkovrita la 21-an de aprilo 1998 en la kadro de la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
La fortikaĵo ĉe la okcidenta bordo de la rivero Dnestro, ekde la jaro 1538 centro de la islamo en Moldavio, kadre de la Granda Nordia Milito inter la jaroj 1709 kaj 1711 iĝis rifuĝejo de la reĝo Karolo la 12-a de Svedio. Dum la jaro 1812 ĝi konkeriĝis fare de la armeo de la Rusia Imperio kaj sekve iĝis parto de la provinco Besarabio. Fine de la 19-a jarcento la urbo konsistis el moldavianoj, rusoj, armenoj, judoj kaj tataroj, kaj havis 2 kristanajn preĝejojn kaj 8 judajn sinagogojn. Krom komerco, fiŝkaptado kaj agrikulturo, gravaj metioj estis produktado de argilaĵoj kaj brikoj. Dum 1918 Tighina, kiel parto de Besarabio, iĝis parto de la ŝtato Rumanio.

La ĉeesto de la riĉa burĝaro - kiu jam frue konstruis tre fortike (plej multaj domoj konstruiĝis en brikoj) - igis la Patershol respektatan kvartalon kiu estis nomita ĝis en la 18a jarcento la "milionokvartalo" de Gento.

Je la 10-a de majo 1665 ŝi edziniĝis en Chambery kun sia kuzo Karlo-Emanuelo la 2-a de Savojo kaj naskis al li la estontan reĝon de Sardio Viktoro-Amadeo la 2-a (1666-1732).

(16881) 1998 BH12 estas malbone konata asteroido de la asteroida zono malkovrita la 23-an de januaro 1998 dum la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).

Tradicie virinoj ne estis permesataj al studado en Jeŝivo, sed ekde la dua duono de la 20-a jarcento en iuj modernaj institucioj de ortodoksa judismo por ili estas la ebleco akiri jeŝivan finstudan gradon.

Wilen situas ĉe la nororidenta deklivo de la monteto Hummelberg. La komunumo apartenas al la aglomeraĵo de la urbo Wil, en kies sud la komunumo situas. En la sudo de la komunumo situas la bela naturprotekta regiono Ägelsee, temas preskaŭ komplete marĉiĝinta lageto sude de Hummelberg. La plej alta punkto de la komunumo estas la pinto de Hummelberg sur la limo kun la municipo Busswil en Sirnach kun alteco de 683 m s.m..

Koŝera salo estas variaĵo de manĝebla salo kun multe pli granda salergrando ol kelka komuna manĝosalo. Kiel komuna tablosalo, koŝera salo konsistas el kemia kompono nome natria klorido.

En tiun ĉi parton de la konkurso estis per iompostioma eliminado elektitaj 120 konkursantoj, el kiuj per plua eliminado la ĵurio elektis 24 duonfinalistoj.

Irchenrieth estas komunumo en Germanio. Ĝi troviĝas en la distrikto Neustadt an der Waldnaab kaj en la distriktaro Supra Palatinato de la federacia lando Bavario, sude de la eksterdistrikta urbo Weiden en Supra Palatinato. Fine de decembro 2015 la komunumo havis 1 365 loĝantojn.

La adoptado de socialismo kiel ekonomia kaj socia sistemo, sekvante la ideologiajn principojn de marksismo (aŭ ĝiaj variantoj marksismo-leninismo, maoismo, ktp.), implicas la ŝtatigadon kaj kooperativigadon de la produktadrimedoj kaj de la tero kaj politike la regadon de la laborista klaso (marksisme nomata, la diktatoreco de la proletaro).
En la geometrio, dimensio estas ĉiu el la grandoj uzataj por priskribi la amplekson de objekto. Kutime temas pri alto, longo kaj profundo. Dimensio estas ankaŭ grava koncepto en la fiziko. Fizikistoj ofte konsideras ankaŭ la tempon dimensio (de la spactempo). La kordoteorio eĉ asertas, ke krom la tri spacaj dimensioj, kiujn ni povas percepti, ekzistas ses aŭ sep aldonaj malgrandegaj dimensioj.

Kulmino en la historio de la des fervojmuzeo estas la granda veturilekspozicio kadre de la okazigoj "150 jaroj germanaj fervojoj" en la jaro 1985.

(15110) 2000 CE62 estas malbone konata asteroido de la asteroida zono, malkovrita la 2-an de februaro 2000 dum la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).

(17912) 1999 FV44 estas malbone konata asteroido de la asteroida zono malkovrita la 20-an de marto 1999 en la kadro de la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).

Stefano LANDI (baptite je la 26-a de februaro 1587 – 28-a de oktobro 1639) estis itala komponisto kaj instruisto de la frubaroka Roma Skolo. Li estis influriĉa frua komponisto de operoj kaj skribis la unuan operon pri historia temo: Sant'Alessio (1632).

Eĉ la muldaĵ-procedoj estas pli simplaj, ĉar oni ne nepre bezonas kopii ĉiujn la detalojn de la preparo de dento-surfaco, samkiel okazas ĉe ordinaraj protezoj. Rezulte de tio la protezoj pli facile kaj efike finpretiĝas.

Laslău Mare (laslaŭ), hungare: Oláhszentlászló (olAsentlAslo), germane: Rumanisch Lasseln estas vilaĝo en Rumanio sude de Târgu Mureș kaj administracie ĝi apartenas al komunumo Suplac. En 1910 ĝi havis 786 loĝantojn (rumanoj) kaj en 1992 489.

Jacques Briard, Y. Lecerf, france Parures de l'âge du Bronze : les bracelets décorés d'Acigné et Pléchâtel, Annales de Bretagne, n° 82, 2, 1975, paĝoj 107–114.

SOV lingvoj havas fortan emon uzi postpoziciojn anstataŭ prepozicioj, sed ekzistas esceptoj al tiu emo, ekzemple la latina. Ili emas meti helpoverbojn post la ĉefverbo, genitivan substantivan subfrazon antaŭ la posedata substantivo, kaj subjunkcioj je la fino de subjunkcia subfrazo. Lingvoj kie relativa subfrazo antaŭas la modifatan substantivon estas plej ofte SOV, sed la renverso ne estas vera; multaj SOV lingvoj havas relativajn subfrazojn post la modifatan substantivon. SOV lingvoj ankaŭ emas ordigi la adpoziciajn subfrazojn laŭ ordo tempo-maniero-loko.

12911 Goodhue estas malbone konata asteroido de la asteroida zono, malkovrita la 17-an de septembro 1998 en la kadro de la programo Lowell Observatory Near-Earth-Object Search (LONEOS) elde la Stacio Anderson Mesa de la Observatorio Lowell, sud-oriente de Flagstaff (Arizono, Usono).

Kopenhago situas sur la orienta bordo de la insulo Selando (Sjælland) kaj parte sur la insulo Amager, kontraŭ la markolo konata kiel Øresund kaj la svedaj urboj Malmö kaj Landskrona.

Béla Lengyel [lendjel], laŭ hungarlingve kutima sinsekvo Lengyel Béla estis hungara kemiisto, profesoro, membro ordinara de Hungara Scienca Akademio (1967). Lia avo estis Béla Lengyel (1844) same kemiisto.
Sed nek al reĝo Jobato tio estis laŭ la gusto. Tamen li elpensis, ke li ordonos al Belerofono taskon, kiun li ne povos plenumi kaj tamen endanĝerigos sian vivon. Nome Jobato ordonis al li mortigi teruran monstron Ĥimeron , fantomon kun leona kapo, kapra korpo kaj serpenta vosto. Sed al Belerofono helpis dioj kaj lia flugilhava ĉevalo Pegaso, sur kiu li ekflugis kaj de alto pafis sagojn kontraŭ la monstro. Fine li frapis en ĝian gorĝon lancon kun plumba bulo, kiu per fajro en ĝia gorĝo fandiĝis, fluis en ĝian ventron kaj forbrulis ĝian visceron.

La ekstera kontado celas montri la financan situacion de entrepreno al eksteraj instancoj, ekzemple al impostoficejo aŭ investoroj. Kutime ĝi rezultigas jaran raporton, kiu konsistas i.a. el speza kalkulo kaj bilanco. Tiun ĉi jaran raporton kontrolas revizoro.

En Pikine regas varma duon-senpluva klimato. Preskaŭ senescepte inter julio-oktobro pluvas. Tio estas jare po 542 mm-oj. Inter majo-novembro la temperaturo estas tre varma, tamen iomete malpli granda, ol aliaj partoj de la lando pro efiko de la oceano.

Teŭĉjo estas senpripensa kaj senĉese ŝercas kaj mokas. Li enkondukas la spektaklon kiel komentisto, amanto de fabeloj, kaj kiel kritikon de koruptaj respondeculoj. En kelkaj akvo-marioneto trupoj, Teŭĉjo staras kiel vilaĝo anoncisto, kiu proponas siajn servojn al la maljunuloj; aliaj pensas pri li kiel la vokendulo por buĉi sian porkon, bubalon, aŭ bovon.

Stanislavo Belov (2017-08-21)Reveno al Kubo, lando de amo (esperante). Blogger. Arkivita el la originalo je 2017-08-22. Alirita 2017-08-22. (raporto pri vizito en 2016)

Agrikulturo kaj brutobredado (porko). Sed krom la ĝeneralaj tradiciaj labordediĉoj en la regiono en tiu vilaĝo estas pli tradicia la Potfarado ĉefe de Botiĥoj, tiom utilaj kaj necesaj somere kiam ankoraŭ ne estis aŭ ne abundis la elektraj fridujoj. Tiam la potvendistoj de la vilaĝoj trakuris la tutan landon kaj eĉ al Eŭropo por vendi la botiĥojn kaj potojn faritajn en la vilaĝo.

Ĝi estis nomita en honoro de Evan Frank, kiu gajnis la duan rangon en la Intel International Science and Engineering Fair de 2004 pro sia projekto pri fiziko. Li estis lernanto ĉe la duPont Manual High School en Louisville (Kentukio, Usono).

West estis frua usona pentristo. Li asertis ke li unue estis instruita kiel fari pentraĵon de denaska usona infanaĝa amiko kiu montris kiel farbo povis esti farita miksante argilon kun ursa graso. Tiu ĉi pentraĵo havas fajnajn detalon en la denaskula figuro, kies plukita skalpo kaj tatuaĵoj estas montritaj pli detale ol la uniformoj de la Eŭropanoj. Estas konate ke West havis kolekton de nord-amerikaj objektoj kiujn li uzis en siaj pentraĵoj.

La patro transdonis al sia filo komunistan konvinkon, tial dum la dua mondmilito li membriĝis al Pola Laborista Partio. Post fino de la milito finis politik-edukajn kursojn kaj iĝis ĉefo de Pola Militista Misio pri Esploro de Germanaj Militkrimoj. Almennaŭ de 1951 kunlaboris kun pola kontraŭspionejo.
Jam ek de la 1-a jarcento, la posteuloj de la familio de Maria kun unuaj kristanoj aranĝis la hejmon al sinagogo. La unua baziliko estis konstruita en la 5-a jarcento laŭ la bizanca stilo de tiu epoko, sed detruita en 614 dum la persa invado. Pri tiu preĝejo menciis la Anonimulo de Piaĉenco: “La hejmo de Maria estas baziliko”. Laŭ li en ĝi estis konservitaj vestoj de la Virgulino. En la 12-a jarcento, kiam instaliĝis en Palestino la regado de la latina kristanaro kun Baldueno la 1-a oni rekonstruis la bazilikon, intertempe subigitan al la nefavoraj al la kristana kulto okupantaj araboj

Ili estis iam minacataj de enmetitaj specioj, nome ratoj, katoj kaj porkoj, sed tiuj estis jam formovitaj el ties reproduktejaj insuloj. Tamen tio rezultis en pliigo de la populacio de musoj, Mus musculus, ĝis la punkto ke ili manĝas kaj mortigas albatrosidojn amase. Eĉ kvankam la idoj estas grandaj kompare kun la musoj, ili ne scias kiel defendi sin akurate. Nuntempe la ĉefa minaco por la specio estas ŝajne la multhokada fiŝkaptado kaj tiuj musoj. Ĵusaj kalkuloj sugestas, ke la populacio de la insulo Gough malpliiĝis je 28% dum 46 jaroj, dum la populacia tendenco antaŭindikas jaran malpliiĝon de 2.9–5.3%. Pli ĵusa kalkulo, fare ĉe tri generacioj ekde 1980, sugestas malpliiĝon egalan al >96% de malpliiĝo por populacigrando dum tri generacioj, ekde kiam komencis la malpliiĝo. La indico de la malpliiĝo estas tamen lokita tie en la gamo de 80–100% dum tri generacioj (86 jaroj).

En la urbo Despeñaderos la rivero eliras el montara regiono por flui tra la pampa ebenaĵo, unue kun direkto okcidente-oriente kaj poste sudokcidente-nordoriente, ĝis elakviĝi pere de du ĉefaj branĉoj - la plej okcidenta nome Kanalo de Plujunta - en la granda lago Mar Chiquita [ĉiKIta]. Pro elfluo en tiu lago, la rivero Segundo, kun la rivero Primero (Unua) aŭ Suquía kaj la rivero Dulce, konstituas la grandan kontribuan al la senelflua baseno de Argentino centra.

En la mezepoko monaĥejaj bierfarejoj organizis regulan bierfaradon. Dum ĉi tiu tempo en multaj regionoj la homoj elspezis malgraŭ treege malaltaj bierprezoj averaĝe 20 elcentojn de sia salajro por la bierkonsumo. Biero validis pro la malpli alta alkoholkvoto kiel taŭga trinkaĵo por infanoj. Biero estis pro la kuirado de la lupolo plejparte sterila – male al la tiama trinkakvo. Pro sia alta nutrovaloro ĝi estis grava kompletigo de la ofte tro malabunda nutraĵo. La bierfaristoj ofte kuŝigis herbojn ĉirkaŭ la dekoktujo, por forteni malbonajn fantomojn, ĉar je manka sperto kaj malbona produktoteĥnikoj la rezulto ofte estis nekonsumebla trinkaĵo, la disvastiĝinta superstiĉo kulpigis la „biersorĉistinojn“. Pro la alta bierkonsumado en la mezepoko kaj en la frua novepoko biero estis interesa por la urba fisko kaj la landaj impostoficejoj ekestantaj ekde 1500. En la malfrua mezepoko preskaŭ ĉie en la Sankta Romia Imperio la regantoj enkasigis produktajn kaj vendajn impostojn por biero.
Ĝi estis nomita en honoro de Damir Šegon, amatora astronomo pri meteoroj kaj mentoro dum pli ol tri jardekoj. Li servis kiel Sekretario de la Astronomia Societo "Istra", Pula, Kroatio. kaj kunordigis la datumbazon pri meteoroidaj orbitaj elementoj de la Kroatio Reto pri Meteoroj.

Telematiko (la vorto estiĝis per kombino de vortoj telekomuniko kaj informatiko) estas teknologia fako okupiĝanta per kombino de transporto kaj prilaborado de datenoj kun bildigado kaj aliaj sciigaj sistemoj kaj rimedoj.

Sur insulo loĝas nur unu familio, gepatroj kun knabeto. Foje alnaĝas nuda viro Johano, al kiu dum banado fornaĝis lia ŝipo. La gepatroj lin vestas kaj gastigas unu monaton, dum kiu li rakontas al la knabo fabelojn kaj priskribas kontinentajn urbojn. Post lia foriro la knabo forkuras el la hejmo sur boato, sed ŝtormo lin forportas sur la maron, kie lin savas granda ŝipo. Neniu komprenas lian lingvon. Lia zorganto fariĝis la kuiristo Ivano, kiu prenis lin kune trarigardi rusan urbon, al kiu ili enhaveniĝis. Ivano ebriiĝis, etis arestita kaj la knabo malespere promenis tra la nekonata urbo. En tombejo, kiun li opiniis ĝardeno, li ekdormis en mortintejo. Post kelkaj tagoj li tie estis trovita, kiam oni alportis ĉerkon kun morta knabo - la malfeliĉaj gepatroj komprenis la troviton kiel donacon de la ĉielo anstataŭ la mortinta infano kaj adoptis lin. Baldaŭ ili konstatis, ke la knabo havas grandan muzikan talenton, instruis lin pri violonado kaj li fariĝas granda majstro.

Asmankese estas urbeto kiu troviĝas en la orienta regiono de Ganao. Ĝi havas loĝantaron da proksimume 34.000 homoj. Ĝi estas ĉe la ĉefa aŭtoŝoseo inter la du plej grandaj urboj, Akrao surmarborde kaj Kumasi enlande.

Iam klasita kiel endanĝerita specio fare de la IUCN, oni supozis, ke ĝi estas pli minacata ol ĝenerale akceptita kaj entreprenas markitan malpliiĝon. Sekve la pritaksadon de ties statuso, tion oni trovis ĝusta, kaj la Tristana albatroso estis sekven suprenlistita al statuso de Draste Endanĝerita en 2008. Ili havas loĝan teritorion de 14,000,000 km² kaj reproduktan teritorion de nur 80 km².

Moderna arĥitekturo estas arĥitekturo, kiu unuigas plurajn tendencojn ekestintajn en la unuaj jardekoj de la 20-a jarcento, kiuj markas rompiĝon kun la tradicia aranĝo de spacoj, kunmetoformoj kaj estetikoj. Ĝiaj ideoj transpaŝis la arĥitekturan kampon influante la arton kaj fasonadon.

Tio kaŭzis signifajn pliiĝojn en efikeco, malaltigante la koston de la finprocezo. Pli posta aŭtomatigo kutimis ĉiam pli anstataŭi homajn funkciigistojn. Tiu procezo akceliĝis per la evoluo de la komputilo kaj la roboto.

Plenkreskulo de la afrika subspecio Falco chicquera ruficollis havas blankan vizaĝon escepte nigraj mustaĉaj strioj. La supraj partoj estas palgrizaj, kun nigraj unuarangaj flugilplumoj kaj vostopinto. La subaj partoj estas blankaj kun malhela strieco en subflugiloj, suba brusto, ventro kaj subvosto. Estas sablokolora antaŭkolumo. La kruroj kaj ĉirkaŭokulo estas flavaj. La voĉo de tiu specio estas strida kek-kek-kek.
De la romia kaj paleokristana orientaj mondoj ĝi pluhavis kelkajn elementojn kiel iujn materialojn kiel (briko kaj ŝtono por eksteraj kaj internaj kovradoj de mozaikoj), arkoj de duona punkto, kolono kiel subtenilo, ktp., sed ili havigis ankaŭ novajn trajtojn inter kiuj elstaras la nova dinamisma koncepto de elementoj kaj nova lokiga sento kaj, super ĉio, ties plej grava havigo, la sistema uzado de la volba kovrilo, ĉefe kupolo sur pendentivoj, tio estas, sferaj trianguloj en la anguloj kiuj faciligas la transiron de la kvadrata bazo al la cirkla de la volbo. Tiujn duonsferajn volbojn oni konstruis per samcentraj linioj de briko, kiel kronoj de malkreskantaj radioj plifortigitaj ekstere per mortero, kaj oni planis ilin kiel simbola imago de la dia mondo.

Prezidanto, Benedito Figueiredo Farias; Vicprezidanto, Josemita Nery Boaventura; 1-a Sekretario, Mária José Costa; 2-a Sekretario, Ursulina Oliveira; 1-a Kasisto, Lindaura Costa; 2-a Kasisto, Hildeth Silva Santos; Oratoro, Arlindo Reis; Kurso-Direktoro, Josemita Nery Boaventura; Bibliotekisto, Lícia Santos; Sporto-Direktoro, Clara Santos; Festa Komisiono, Cleonice Ramos.

La komunumo situas ĉe la limo kun la provinco Drenthe; en la limregiono, sudoriente de Appelscha situas la nacia parko Drents-Friese Wold, kie estas vastaj arbaroj kaj sablodisbloviĝejo, kiu nomiĝas Aekingerzand aŭ Kale Duinen (kalvaj dunoj). La plej alta punkto de la komunumo estas la pinto de la Bosberg (arbarmonto) ĉe 26,6 m super marnivelo. Je la norda flanko de la komunumo, inter Appelscha kaj Veenhuizen situas la naturregiono Fochteloërveen (torfmarĉejo de Fochteloo).

La Romkatolika Preĝejo St. Mary (angle: St Mary's Roman Catholic Church, kimre: Eglwys Gatholig y Santes Fair) sur St Mary's Street apud la centro de Monmouth, estas la plej malnova post-Reformacia Katolika publika loko de kulto iam permesita en Kimrio. La preĝejo estas malfru-Georga Romkatolika preĝejo kun postaj Viktoriaj aldonoj fare de arĥitekto Benjamin Bucknall konvertita al Katolikismo. Ĝi estas listigita konstruaĵo de Grado II ekde la 15-a de aŭgusto 1974, kaj ĝi estas unu el la 24 vidindaĵoj de la Monmouth Heritage Trail.

Kunbaracs (kunbaraĉ) estas malgranda vilaĝo kun titolo vinvilaĝo en Hungario, en regiono Suda Ebenaĵo, en departemento Bács-Kiskun, en subregiono de Kecskemét.

Loka kuirado en Makao konsistas de misko de Kantonaj kaj Portugalaj manĝaĵoj. Multajn unikajn manĝaĵojn rezultis de la spicaj miksaj, kiujn la edzinoj de portugalaj maristoj utilis por reprodukti Eŭropajn manĝaĵojn. Ĝiaj konsistaĵoj kaj spicoj inkluzivas tiujn de Eŭropo, Sud-Ameriko, Afriko, Hindio, kaj Sudorienta Azio, kaj la lokajn Ĉinajn konsitaĵojn. Tipe, Makaa manĝaĵo estas spicata per diversaj spicoj kaj gustoj, inkuzivante kurkumo, kokoslakto, cinamo, kaj bacalhau, donante specialajn aromojn kaj gustojn. Famaj manĝaĵoj inkluzivas na Galinha à Portuguesa , Galinha à Africana (Afrika Koko), Bacalhau, Makaaj kapiskaj salikokoj, kaj Kirli-fritita karea krabo.

Ratkovci, hungare Rátkalak estas tre malgranda vilaĝo en Slovenio en provinco Prekmurje, en statistika regiono Pomurske, en municipo de Moravske Toplice.